
A saját tény ellenére emelt kifogással legtöbbnyire az 
érvénytelen jogügyletek körében találkozunk. Azonban a 
saját tény kérdése csupán az érvénytelenség eseteinek egy 
részében bir érdekkel, még pedig csakis azon esetekben, 
amelyekben a jogügylet alapjául szolgáló akarat-nyilvánitás 
mindkét fél részén teljesen szabad és beszámitható volt. Nem 
tartoznak tehát ide azok az esetek, amelyekben az érvény- 
telenség okát tévedés, megtévesztés, kényszer, vagy a cse- 
lekvőképesség hiánya képezte, mert a kifogást tevő saját 
tényéröl nem lehet szó akkor, amikor az ügyletben nem a 
valóságos, hanem bárminő jogi fogyatkozásban szenvedő aka- 
rata jutott kifejezésre. Nem tartoznak ide a színlelt ügyle- 
tek sem, mert ezeknél mindkét fel egyetértett abban, hogy 
az ügyletben tett sziftlelt kijelentés valódi akaratukat nem 
tartalmazza ; az a fél tehát, aki a teljesítést követelő fél elle- 
nében azzal védekezik, hogy az ügylet közöttük létre nem jött : 
saját tényébe nem ütközik. 

Ellenben ide tartoznak az alaki okból érvénytelen ügy- 
letek, a tiltott ügyletek, a turpis causa esetei, s végül a já- 
ték- és fogadási ügyletek, mert mindezen esetekben maga 
az akarat semmiféle defectusban nem szenvedett. A kérdés, 
melylyel foglalkozni kivánok, az, hogy az érvénytelen ügy- 
leteknek ezen utóbbi körében a kifogást tevő saját tényének 
van-e valami hatása az ügylet különbeni érvénytelenségére, 
nevezetesen, hogy a kifogást tevő saját ténye képezheti-e 
akadályát a kifogás sikerességének, s hogy végül birói gya- 
korlatunk ezen szempontokat mennyiben méltatja figyelemre. 
Az összefüggés kedvéért ide kell vonnom azokat az eseteket 
is, amidőn az érvénytelenítés iránti ily természetű igény nem 
kifogás, hanem kereset alakjában lép fel; másrészt nem ter- 
jeszkedem ki ezúttal a játék- és fogadási ügyletekre, ameny- 

nyiben azokkal e szempontból — bár más kérdés kereté- 
tében — már egy korábbi alkalommal foglalkoztam.* 

A kérdés maga oly természetű, hogy már annak puszta 
felvetése is igazolásra szorul. Itt ugyanis arról van szó, hogy 
előfordulhatnak' e esetek, amidőn a törvény akaratából rend- 
szerint érvénytelen ügyletek erőt nyernek csupán azért, ne- 
hogy az egyik szerződő fél saját szabadon kinyilvánított ügy- 
leti akarata ellen támadhasson, saját szabad akaratkijelenté- 
sétől minden jogi hatást megvonhasson. Erre pedig joggal 
mondhatják némelyek, hogy amikor a törvény bizonyos ügy- 
leteket semmiseknek dedarál, szükségképen számolnia kellett 
már azzal, hogy ily módon oly fegyvert ád az egyik fél kezébe, 
amelylyel saját, bármennyire szabadon nyilvánított akaratát 
semmivé teheti ; ha tehát a törvény igy rendelkezik, ugy 
ezen rendelkezésében már arra nézve is nyilatkozott, hogy 
ilyen esetekben a kifogást tevő saját ténye előtte merőben 
közömbös. Vagyis közelebbről : amikor a jogszabályok így 
rendelkeznek : 

«Ha a törvény bizonyos esetekbeh meghatározott alakot 
ir elő, a nem ebben az alakban kötött szerződés semmisi 
(Tervezet 945. §.) ; továbbá, hogy a törvényes tilalomba üt- 
köző szerződés (Tervezet 955. §.), az erkölcstelen tartalmú 
vagy a közrendbe ütköző szerződés (Tervezet 956. §.) sem- 
mis, akkor a törvény a saját tény elleni kifogásnak ép- 
pen ezen rendelkezéseivel adott létjogosultságot S igy a 
törvény önmagát czáfolná meg, ha a kifogástétel jogát a sa- 
ját tény czimén a legcsekélyebb mértékben is korlátozná. 

Mindezzel szemben azonban nem lehet tagadni azt sem, 
hogy akkor, amikor a törvény az ilyenfajta kifogások elé 
semmi akadályt sem szab, bizonyos fokú rosszhiszem- pár- 
tolást követ el. Egyszerűen azért, mert módot nyújt arra, 
hogy valaki bizonyos körű szerződéseket risico nélkül meg- 
szeghessen, hogy magát lekötelezhesse, anélkül, hogy telje- 
síteni tartoznék, annak daczára, hogy akaratát korlátozó kö- 
rülményekről szó sem lehet. A kifogás tehát jogszerű ugyan, 
de a jó erkölcsökbe, a szerződési hűségbe ütközik. Ekként 

* L. a Jogt. Közi. 1906. évi 9. és 10. számait. 

a törvény ugyanakkor, amikor például egy erkölcstelen cau- 
sától megvonja a jogsegélyt, jogsegélyt nyújt egy másik, 
szerintem nem kevésbbé erkölcstelen magatartásnak. Már 
most, amikor hajszál jogkérdéseket akárhányszor csak azon 
egyetlenegy szempont szerint tudunk eldönteni, hogy a felek 
melyike tanusitott rosszhiszemű magatartást, vájjon meg kell-e 
nyugodnunk abban, hogy az esetek ezen körében a kifogás 
rosszhiszeműsége teljesen irreleváns maradjon ? 

Hogy a jog ezen szempont elöl egészen nem zárkózott 
el, az kitűnik egyéb rendelkezéseiből. Ugyanis egészen más 
a helyzet, mihelyt nem kifogással, hanem a már megtörtént 
leljesités visszakövetelésével állunk szemben. A semmisség 
logikai következménye végre itt is csak az volna, hogy mi 
után kötelezettség egyáltalában nem létesült, az arra történt 
teljesités, mint jogalap nélküli, tartozatlan szolgáltatás vissza- 
követelhető. Ez a következmény azonban itt már csupán ak- 
kor áll be, ha a visszakövetelési igény a visszakövetelő saját 
tényébe nem ütközik. Mihelyt ö saját ténye ellenére köve- 
tel («tudta, hogy nem tartozik » ; Tervezet 1766. §.), mihelyt 
öt pl. turpis causa esetén « hasonló hiba» terheli (Tervezet 
1769. §.) a törvény ezt azonnal ellenébe fordítja és a szol- 
gáltatás visszakövetelését elzárja. 

Ami már most a birói gyakorlat általános irányát illeti 
a saját ténynyel szemben, a gyakorlat álláspontja is elsősor- 
ban attól függ, hogy a saját tény be ütköző igény kifogás, 
vagy pedig visszakövetelés alakjában jelentkezik-e. Utóbbi 
esetben a visszakövetelő terhére saját tényének következmé- 
nyeit szigorúan levonja. Ellenben ott, ahol a fél a teljesítési 
igénynyel szemben érvénytelenségi kifogás alakjában támad 
saját ténye ellen, ott már a saját tény szempontja csak el- 
vétve, mint lappangó indok érvényesül. Azért ^z ilyen befo- 
lyás jelentőségét sem szabad kicsinylenünk. Igaz, ahol a tör- 
vényben szorosan körülirt formakellékekről, kifejezett törvé- 
nyes tilalmakról van szó, ilyen lappangó érvényesülésre nem 
igen nyilik alkalom. Azonban pl. a turpis causa eseteiben, 
ahol a bíróság a semmisség kimondása tekintetében szabadab- 
ban mozoghat, inkább előfordul, hogy egyik-másik itélet — 
nyilván az alperes saját tényének hatása alatt — tartózkodik 

a turpis causa megállapításától, illetve a semmisség ki monda 
sától, bárha arra volna is több-kevesebb alap. És már előre 
jelezhetem, hogy nézetem szerint a turpis causáju ügyletek 
köre az, amelyben a saját tény — mint erkölcsi momentum — 
jóval nagyobb szerepre volna hivatva, mint amilyent eddigi 
birói gyakorlatunknak néha-néha a háttérben működő indokai 
juttattak néki. 

Ezek után külön óhajtok foglalkozni az alaki érvényte- 
lenség eseteivel, azután a tiltott ügyletekkel s végül a turpis 
causáju ügyletekkel és külön fogom megvizsgálni, hogy a 
saját tény szempontjának mindegyik körben minő szerep 
juthat. A birói gyakorlat ismertetése körül legtöbb figyelmet 
fordítottam az utolsó években megjelent határozatokra. 



«Ha a törvény bizonyos esetekben meghatározott alakot 
ir elő, a nem ebben az alakban kötött szerződés semmis. » 
Szó sem férhet ahhoz, hogy a Tervezet ezen intézkedése ujat 
nem tartalmaz, hanem csupán a létező jogszabályt foglalja 
törvény alakjába. Ezen jogszabálylyal szemben pedig szó sem 
lehet arról, hogy az alaki érvénytelenséget vitató félnek rossz- 
hiszeműsége bármi részben is érintené az ügylet érvény- 
telenségét. Bizonyos az is, hogy ez a terrénum a saját tény 
szempontjának érvényesítésére a legkevésbbé alkalmas. Mert 
amikor a jog bizonyos ügyletek érvényességét alaki feltéte- 
lekhez köti, akkor ugy hiszem, minden egyéb szempontot 
ennek az egynek alárendelt ; tehát alárendelte a saját tény 
erkölcsi szempontját is. Az idevágó ujabb határozatok közül 
felemlítem a kir. Curia 1635/905. sz. Ítéletét (Grill Dtár II. 
évf. 243. o.), amely érvénytelennek nyilvánított egy malom - 
berendezés szállítására irányuló szerződést, mert az nélkülözte 
a községi elöljáróság hitelesítését, holott ezt a megrendelér 
sek gyűjtéséről szóló 1900 : XXV. tcz. végrehajtási rendelete 
a konkrét esetre, tekintve, hogy a megrendelő kisbirtokos volt, 
kötelezőleg előírja. Közömbösnek találta a bíróság azt a kö- 
rülményt, hogy alperesek közül ketten egy későbbi, már a 
felperes czég telepén kelt, tehát a formakellék alá nem eső 
okiratban, beleegyeztek abba, hogy felperes teljesítse a szer- 

zödést, melyet jogelődje a fentiek szerint alperesekkel kötött, 
valamint közömbösnek találta azt is, hogy alperesek a vétel- 
árnak az ö ingatlanaikra leendő bekebelezésére maguk is 
segédkezet nyújtottak. 

Kétségtelen, hogy az ily természetű esetekben a biróság 
keze teljesen kötve van. Már ott, ahol például oly belső 
ügyleti kellékekről van szó, melyek irott jogszabályon Ai- 
fejezetten nem alapulnak, egészen más a helyzet és itt már 
sokkal hajlékonyabb felfogásokkal állunk szemben. Jellemző 
példát nyújt, erre az a birói gyakorlat, amely a törvénytelen 
gyermek anyja és természetes apja között a gyermektartási 
dij tekintetében kötött egyezség érvényessége kérdésében 
kifejlődött. Számos korábbi határozat azt tartalmazza, hogy 
az ily tárgyú egyezség, a gyermek jogait érintvén, a gyám- 
hatóság jóváhagyása nélkül érvénytelen a gyámi törvény 
113. §-ának 11. pontja értelmében. Az anya tehát az általa 
kötött bárminő ily tárgyú megegyezés daczára a gyermek- 
tartási dijat továbbra is követelheti. (Curia I. G. 118/97, 
I. G. 89/98, 2370/87, 7089/90Ó.). Ezzel a gyakorlattal a kir. 
Curia teljesen szakitott. Kezdetben ugyan még közvetítő in- 
dokolással, azon az alapon, hogy a tartásdíj a gyermek törzs- 
vagyonának nem tekinthető és így az arról való intézkedés 
a gyámi törvény 113. §. n. pontja alá nem esik, sőt azon az 
alapon is, hogy az egyezség a concrét esetben nem sérti a 
gyermek érdekeit (Curia 1922/97., I. G. 296/96.). — Más 
határozatok azonban már egészen világosan azzal utasítják 
el a tartásdíját perlő anyát, hogy fnaz A. alatti egyezséget al- 
peressel felperes maga kötötte^ ezen saját tényét felperes meg- 
támadni és ebből folyólag az emiitett okiratnak kötelezd erejét 
kétségbe vonni nem jogosult, (Curia I. G. t2']/()g\ ugyanígy 
Curia I. G. 540/900.). 

A Curia legújabb határozatai már az érvénytelenség ki- 
fejezését sem használják, hanem ennyire szorítkoznak : 

« Kétségtelen ugyan, hogy az anyának lemondó nyilat- 
kozata a törvénytelen gyermeknek . . . igényét nem érintheti ; 
azonban ezt az igényt a lemondó anya saját személyében nem 
érvény esit heti, (I. G, 486/905.) 

Végül a Curia I. G. 543/905. számú Ítélete expressis 

verbis azt mondja ki, hogy a törvénytelen gyermek tartási dijd- 
nak kovetelhetése az anya igényét képezvén^ arról joghatályosan 
lemondhat, s ily lemondás esetén a maga személyében ezt az 
igényt nem érvényesitheti (ami természetesen nem érinti a 
gyámhatóság megtámadási jogát). 

Az egyezség abszolút érvénytelenségétől annak abszolút 
érvényességéig (már értve csupán a szerződő felek közti jog- 
viszon>t) mindenesetre érdekes a fejlődés menete. Hogy 
annak során időnként miféle indokok szerepelnek az Ítéle- 
tekben : meglehetősen közömbösnek tartom. Hogy törzs- 
vagyon-e a tartásdij, vagy nem, hogy az anya igénye-e vagy 
a gyermeké, hogy mennyiben biztositja a' gyermek érdekéit : 
mindezen váltakozó és ideiglenes szempontok merőben el- 
törpülnek azon egyetlen domináló motivüm hatása alatt, hogy 
saját tényét felperes megtámadni nem jogosult. Egyedül ezt 
tekinthetem az összes indokok igazi indokának. 

Visszatérve az alaki érvénytelenség eseteire, nem hagy- 
hatom emlités nélkül, hogy a saját tény szempontja Zsögöd- 
nél mily meglepő erővel érvényesül (Fejezetek I.). Azon 
esetekről van itt szó, amidőn a házasfelek közt kötött adás- 
vételi, vagy ajándékozási szerződések a közjegyzői formát 
nélkülözik és igy az 1886 : VIL tcz. 22. §-ának b) és c) 
pontjai alapján érvénytelenek volnának. Az egyik eset a 
következő : 

A férj különélő feleségének « komoly írással » (de nem 
közjegyzői okiratban) uj esztendőre ajándékba kötelez egy 
bundát, s azt meg is adja. Az ügylet érvénytelen s. igy a 
bunda visszajárna. Zsögöd a következő konstrukczióval üti 
el az érvénytelenséget. A férj «igen jól tudta », hoj^y a kö- 
telezés semmis. Tehát nem azért adta, mert kötelezte, hanem 
mert most is akarta adni. Nem teljesitett, hanem készen 
ajándékozott (s igy az ügylet megáll a 22. §. c) pontja alap- 
ján). Csak akkor térne el e megoldástól, ha a férj jogi téve- 
désből teljesitett volna. (Opt. 143 1.) 

A konkrét esetben tehát Zsögöd szerint, ugy látszik, 
nem volna elég a visszakövetelő férjnek azt bizonyítania, 
hogy az ügylet alakilag érvénytelen, hanem még azt is, hogy 
tévedésből teljesitett. Holott ez a bizonyítási tehertöbblet az 

i886:VII. tcz. 22, §-ából nézetem szerint nem következik. 
De feltétlenül helyes azt a férjre hárítani, ha tekintetbe 
vesszük, hogy ö itt kétszeresen is áll saját tényével szemben. 
Első saját ténye ugyanis a kötelező irás, a második pedig az 
önkéntes teljesítés. 

Még eklatánsabb a következő példa (u. ott 40. oldal) : 
«A férj és feleség ingatlant vesznek közösen. A^zaz, hogy a 
férj veszi, 8 ts fizeti a vételárat^ az asszony csak formailag 
szerepel mint vevőtárs*. «-4 törvényt szorosan alkalmazva — 
mondja Zsögöd — alig lehetne az elöl kitérni, hogy ez, jele- 
sül az ingatlan felének a nd nevére juttatása érvénytelent (Közj. 
okirat hiján). És mégis Zsögöd szerint ta férjet feljogosítani 
arra, hogy felkavarhassa a kérdést, kinek a pénzéből került 
ki az ingatlan ellenértéke, amidőn saját tényén alapszanak a 
történtek — kész halála volna éppen azon czélnak, mely a 
Közj. novella 22. §-ának intézkedéseit vezérelte*. ^Mindegy^ 
hogyan ütjük el az eredményt. % Akár a legis ratióra hivat- 
kozva, akár ismét fikczió alapján — de a juttatás érvény- 
telenségéről Zsögöd szerint szó sem lehet. S majd utóbb 
maga elismeri, hogy az adott esetben ^kitérünk a törvény 
merev alkalmazása elSly nehogy a férj a saját véghez vitt aka- 
rata ellen feltámadhasson, f^ Alaki kellékekről lévén szó, kissé 
furcsának tűnhetik fel a törvény « merev* alkalmazásáról be- 
szélni. S ugyhiszem, az a jogszabály, mely bizonyos ügylet 
alaki kellékeit irja elő, a legkevésbbé tartozik a hajlékony 
jogszabályok közé. Annál merészebbnek és annál igazságo- 
sabbnak találom Zsögöd megoldását, amely a materiális igaz- 
ság kedvéért kész egyes esetekben feláldozni az alaki kellé- 
kek szigorát s ezen czél szolgálatában nem riad vissza olyan 
Marionette-szerü indokolástól sem, mint amilyent a jelen 
esetre a sok közül felajánl; tpéldáuh^ hogy a fenti ügylet 
nem ingatlan ajándék, hanem pénznek kész ajándékozása (mi- 
hez közj. okirat nem kell) «5/}.» S amennyit szenved is eset- 
leg Zsögöd ezen felfogása mellett a birói indokolások prestige-je, 
annyit nyer véle az anyagi igazság. Már pedig végső ered- 
ményben mégis csak erről van szó. 

A tiltott ügyletek körében a saját tény szempontjának 
nagyjában ugyanaz a sorsa, mint az alaki érvénytelenség 

eseteiben. Ha a törvény bizonyos ügyleteket tilalom alá he- 
lyez, nem mehetünk odáig, hogy az ügyletet érvényesnek is- 
merjük el azért, mert a tilalomra hivatkozó, rosszhiszemű al- 
peres saját ténye ellen támad. A tilalmak a közrend érdekén 
alapulnak s ezzel szemben a saját ténynek túlnyomóan er- 
kölcsi szempontja háttérbe szorul. Ez járhat visszás eredmé- 
nyekkel, de a tilalmak rendészeti jellege más megoldást nem 
enged. És végül itt a rosszhiszemű szerződő fél ellenében 
védelmet nyújt a terhére beálló kártérítési kötelezettség 
fXervezet 955. §.). 

A gyéren előforduló idevágó esetek közül felemlítem a 
következőt : 

Gyógyszerészek kötbér terhe alatt abban állapodtak 
meg, hogy a város közönségét évnegyedenként, váltakozó 
sorrendben fogják kiszolgálni. A gyógyszerészek egyike, fel- 
jelentés fenyegetése folytán eltért a megállapodástól. A kin 
Curia az ellene támasztott kötbérkövetelést elutasította, mert 
a megállapodás a közegészségügyi törvény 93. §-a értelmé- 
ben tilos ügylet volt (Döntvénytár IV. f. I. k. 148. o.). A ki- 
fogást tevő saját tényéről annál kevésbé lehetett szó a jelen 
esetben, mert mindenesetre bizonyos fokú kényszer hatása 
alatt szegte meg a megállapodást. 

Egy másik esetben felperes dohánytőzsde bérleti szerző- 
désből támasztott igényeket a bérbeadó alperes ellen. A kir, 
Curia kimondta, hogy alperes a személyére nyert dohány- 
elárusitási engedély gyakorlását az erre vonatkozó szabályok 
tilalma miatt bérbe nem adhatta, felperes azt bérbe nem ve- 
hette s igy a szerződés birói jogsegélyben nem részesülhet. 
(1901. I. G. 222.) A saját tény kérdését érdeklő momentum 
a lényállásban nem merült fel. 

11. 
Turpis causa és saját tény. 

A turpis causáju ügyletek köre az, amelyben a saját 
tény szempontja a legélesebben érvényesíthető. Amikor 
ugyanis az ügylet azért érvénytelen, mert a törvény által 
előirt alakot nélkülözi, vagy mert törvényes tilalomba ütkö- 



Digitized by CjOOQIC 



zik: meg lehet és meg kell nyugodnunk abban, hogy a tör- 
vény ezen rendészeti jellegű szabályainak megtartását maga- 
sabb érdeknek itéli, mint azt az erkölcsi érdeket, hogy né- 
mely rosszhiszemű szerződő fél ki ne bújhassák szabadon 
vállalt kötelezettsége alól. A turpis causáju ügyleteknél 
azonban egészen más a helyzet. Ezek egyedül azért érvény- 
telenek, mert az ügylet alapjául szolgáló jogviszony, vagy a 
lekötelezés indoka a jó erkölcsökbe ütközik. 

Tehát csak közvetve jogi, végeredményben ellenben 
tisztán erkölcsi szabályok tiltják az igény megállapítását. 
Már most, amikor ugy áll a dolog, hogy egyedül az ügylet 
alapján fellépő fél ténye ütközik a jó erkölcsökbe, ugy a ki- 
fogást tevő mellett az szól, hogy ő a maga részéről az ügy- 
let megkötésével nem vétett a jó erkölcsök ellen, hanem az 
erkölcsi vétkesség egészben a másik felet terheli, s ez kellő 
alap arra, hogy ez utóbbi igényét elveszítse. 

Az ilyen eset azonban ritka. Az esetek túlnyomó része 
olyan, hogy az ügylet megkötésével mindkét fél egyaránt vét 
a jó erkölcs ellen. Még idáig a mérleg legalább egyenlően 
áll. Amikor azonban perre kerül a dolog, a teljesítésre perelt 
fél eddigi és a felperesénél nem kevésbbé erkölcstelen maga- 
tartását megkétszerezi azzal a kifogásával, hogy ő teljesíteni 
azért nem köteles, mert az ügylet, amit ő kötött, a jó er- 
kölcsökbe ütközik. A jogalap, melyre védekezését alapítja: 
a saját gazsága. Amikor tehát a biróság a turpis causát 
megállapítja, nem tett egyebet, mint hogy két erkölcstelen 
fél közül nyilván az erkölcstelenebbiket jutalmazta. Azt, akit 
a közös turpis causán felül még a szerződési bona fides meg- 
szegése is terheli. Ennek a jutalmazásával tehát vajmi furcsa 
szolgálatot tettünk a jó erkölcs ügyének. Igaz ugyan, hogy 
a jog elvi álláspontja ezen esetekben a jogsegély teljes meg- 
tagadása a felek mindegyikétől. Ez a tétel azonban csak el- 
méleti értékkel bir, mert a gyakorlatban odavezet, hogy a 
jogsegélyt tulajdonképen a kifogást tevő kapja meg egy jogi 
megállapítás alakjában, amelyből arra a meggyőződésre jut- 
hat, hogy a szerződések egy bizonyos körét minden risico 
nélkül szabad megszegnie. Ez az oka annak, hogy a birói 
non interventiot az ilyen esetek egy részében nem tarthatom 

megnyugtató megoldásnak. Hogy az esetek mely részében 
nem, arra a gyakorlat ismertetése után fogok rátérni. 

Áttérve tehát az idevágó birói gyakorlatra, legegysze- 
rűbb és legtermészetesebb a non interventio álláspontja 
azon esetekben, amelyekben a kétoldalú turpis causáju ügy- 
letre történt teljesítés visszaköveteltetik. 

A biróság az ily tárgyú igényeket, az általános jog- 
elvekhez képest, következetesen elutasítja. 

«Quodsi turpis causa accipientis fuerit, etiamsi res secuta 
sit, repeti potest. Ubi autem et dantis, et accipientis turpi- 
tudo versatur, non posse repeti. » 

E körben az ítéletek szívesen emelik ki a visszakövetelő 
saját tényét az elutasítás indoka gyanánt: 

«Már teljesedésbe ment szerződés, abból az okbó), mert 
czélzatánál fogva a közerkölcsiségbe ütközik, a szerződés 
tárgyát átruházó által, ki a szerződés fentebbi minőségének tu- 
datában volty s ezt azon erkölcstelen czélzat megvalósitdsa indo- 
kából feljesitette^ nem hatálytalanítható.)) (Curia 243S/904., 
Grill Dtár 1905. évf. 309. o.) 

Egy másik esetben felperes váltót adott egy bank igaz- 
gatósági tagjának, annak fejében, hogy az részére kölcsönt 
eszközölt ki, s a váltó összegét ki is fizette. Később azt 
turpis causa czimén visszaköveteli. A biróság elutasítja, 
«mert az önként teljesített fizetés akkor sem követelhető 
vissza, ha az ügylet, melyből folyólag a fizetés történt, tisz- 
tességtelen volt». (Győri tábla I. G. 38/904., Grill Diár 
1905. évf. 451.) 

Áttérek most az esetek azon nagyobb körére, ahol tel- 
jesítési igénynyel szemben jelentkezik a turpis causa kifogása 
Altalánosságban mondható, hogy a birói gyakorlatot e téren 
leggyakrabban a következő esetek foglalkoztatják: 

1. Nyilvános árverés eredményének csökkentésére irá- 
nyuló megállapodások ; 

2. A szabad verseny korlátozására irányuló megálla- 
podások ; 

3. Házasságon kívüli együttélésből származó igények. 
Az I. pont alatti megállapodásokat a bírói határozatok 

egy része turpis causa czimén minősíti érvényteleneknek 

(Curia 6004/87., 895/98. I. G. 455/902., Márkus M, Magán- 
jog In. 25., 26. o.). Megfelelőbbnek találnám azt a minősí- 
tést, mely ezen ügyleteket a tiltott ügyletek közé sorolja és 
egyedül e czimen érvényteleníti (így Curia 1306/95., I. G. 
443/900. Márkus III. ugyanott). Főkép azért, mert ezek a 
megállapodások kifejezett törvényes tilalomba ütköznek, bün- 
tető sanctio alatt állnak (1879 LX, tcz. 128. §.) és mint a 
közrendet sértő ügyletek a bíróság erkölcsi felfogására való 
tekintet nélkül érvénytelenek. Ilyen kifejezett törvényes tila- 
lommal szemben a bíróságnak nem lehet és nem is szüksé- 
ges külön mérlegelnie azt, hogy e megállapodások a jó er- 
kölcsöket mennyiben sértik; annál kevésbbé, mert vitatható- 
nak tanom azt az álláspontot is, hogy ezek a megállapodá- 
sok egyáltalában nem tartalmaznak erkölcsi sérelmet, hanem 
csupán közrendi sérelmet. Hogy a kifogást tevő saját ténye 
ezen ügyletek körében nem vehető figyelembe, azt az egye- 
nes törvénybeli tilalomra való tekintettel indokoltnak talá- 
lom, ugy amint ezt már a tiltott ügyletek körében jeleztem. 

2. Érvénytelennek tekinti bírói gyakorlatunk a szabad 
verseny kizárását, s általában a gazdasági szabadság túlságos 
mérvű korlátozását czélzó megállapodásokat, egyetértően a 
Tervezet 959. §-ával. 

A szabad verseny bizonyos mérvű korlátozásait a bírói 
gyakorlat általában véve nem tekinti érvénytelennek, hanem 
a concret eset körülményei szerint itéli meg, hogy az illető 
megállapodás, akár a közérdek, akár a másik szerződő íél 
gazdasági szabadsága szempontjától sérelmes- e vagy nem. 

A közérdek szempontjából érvénytelennek tekinti birói 
gyakorlatunk általában a kartell-természetü megállapodásokat 
(1. ezek részletes meghatározását a Curia 666/904. sz. ítéleté- 
ben; Márkus M. Magánjog III. 582. o.). 

Főleg a másik fél gazdasági szabadsága szempontjából 
megállapította a bíróság az érvénytelenséget a következő 
esetekben : 

•Alperes czégnek az a törekvése, hogy felperes az áruk 
szabad beszerzésében minden ellenszolgáltatás nélkül kor- 
látoztassék . . . . a jó erkölcsökbe ütköző. » (Curia 1963/97. 
Márkus III. 27. o.) 



Digitized by CjOOQIC 



14 

«Az a kikötés, mely alperest a saját rendes foglalkozása 
utján való megélhetésétől minden területi korlátozás nélkül 
2 évi időtartamra elzárná, a jó erkölcsökbe ütközik. » (Buda- 
pesti Tábla II. G. 51/905., Grill Dtár 1905. éyf. 942. o.) 

Ellenben : 

Versenyvállalat nem létesítése iránti megállapodás meg- 
határozott ideig és meghatározott területre, nem ütközik a jó 
erkölcsökbe. (Curia I. G. 123/09. Márkus Dtár) ; 

Két üzletember üzletkörük kölcsönös kimélése iránt köt- 
bér kikötése mellett érvényesen szerződhetik ; (Curia 2249/98. 
Márkus Dtár.) 

A szerződés az eladott üzlettel egyedül alperesnek bizo- 
nyos területen belül a felperessel való versenyzését tiltotta 
í^ög"? s igy a szabad versenyt nem zárja ki. (Budapesti Tábla 
II. G. 32/905., Grill Dtár 1905. évf. 792.): 

Feleknek azok a kikötései hogy egyiknek sem szabad a 
kereskedésében olyan czikket tartanig mint aminőket a mástk 
tart : a szabad verseny korlátozására irányuló kikötéseknek 
nem minősíthetők. (Curia 6630/98. Márkus IIL 27.) 

Alperes egy vendéglőt eladott és arra kötelezte magát, 
hogy j évig ugyanabban a városban vendéglői üzletet folytatni 
nem fog. A kikötés érvényesnek vétetett. (Curia 4606/97. 
Márkus III. 27.) 

A fentebb ismertetett gyakorlat irányának helyességéhez 
nézetem szerint szó nem férhet, s a határozatok elvi állás- 
pontja lényegében megegyezik a Tervezet 959. §. 2. bekez- 
désének intézkedésével. Kérdés most az, hogy az ily termé- 
szetű megállapodások érvénytelenségével szemben mennyi- 
ben jöhet figyelembe a magát lekötő fél saját ténye. Ugy 
hiszem, ez a terrénum sem alkalmas a saját tény érvényesü- 
lésére. 

Először is azért nem, mert ezek a megállapodások, a 
fenti határozatok szerint is, nem csupán a magát lekötelező 
fél érdekében, hanem elvileg a szerződésben részt nem vett 
felek, vagyis a verseny szabadság révén érdekelt nagyközön- 
ség érdekében is érvénytelenek. 

Ezen ügyleteknél is — miként a tiltott ügyleteknél — 
ugy találom, hogy a közrend és közérdek szempontja tul- 

nyomó az erkölcsi momentummal szemben, miért is -azt a 
visszásságot, amit a kifogás ilyen esetekben okozhat, köz- 
érdekből el kell tűrnünk. De ezenfelül az idevágó esetek 
jórészében a bíróság joggal indulhatott ki abból a feltevés- 
ből is, hogy a magát lekötelező fél az ügylet megkötésekor 
akaratának szabad nyilvánításában bizonyos fokig korlátozva 
volt, bárha nem is oly mérvben, hogy jogi értelemben vett 
kényszerről szó lehetne. Gondoljunk pl. arra az esetre, ami- 
dőn a távozni készülő üzleti alkalmazott főnökével szemben 
vállal versenyét korlátozó kötelezettséget. 

Meglehet, hogy más esetben a gazdaságilag gyengébb 
félnek a verseny jogáról való lemondása ellenérték gyanánt 
szerepel, a gazdaságilag erősebb fél valamely szolgáltatásával 
szemben. A két szolgáltatás közt pedig van olyfoku arány- 
talanság, mely az ügyletnek azt a bizonyos kizsákmányoló 
jelleget kölcsönzi (Tervezet 957. §.) és ez alapon eredményezi 
a semmisséget. 

Már most, mihelyt valamely jogszabály egy gazdasági- 
lag gyengébb felet vesz védelmébe a gazdaságilag erősebb 
féllel szemben, ugy hiszem szükségképpen abból kell kiin- 
dulnia, illetve azt a vélelmet kell felállítania, hogy az ilyen 
esetekben az ügyleti akaratoknak normális egyensúlya nem 
volt meg, hanem a gyengébb fél akarat kijelentése fogyaté- 
kosságokban szenvedett. Azt hiszem, a szabad verseny kor- 
látozása tárgyában hozott határozatok egy része ilyen hall- 
gatólagos feltevéseken is alapul. Már most, amint valamely 
ügyletben oly momentumok játszanak közre, amel>ek az 
akarat szabadságát bármi részben is alterálják : a saját 
tény szempontjának érvényesüléséről egyáltalában szó sem 
lehet. 

Áttérve a turpis causáju ügyletek más körére, érdekes 
elvi ellentéteket provokált a következő eset : Közadós a csőd 
megnyitása előtt 45 % -os egyezséget kötött hitelezőivel, mely- 
hez szinleg felperes is hozzájárult, sőt a tényállás szerint fő- 
kép az ő hozzájárulása birta rá a többi hitelezőket az egyez- 
ség elfogadására. Négy nappal az egyezség után felperes az 
adóssal oly titkos megállapodásra lépett, hogy összes köve- 
telése teljes kiegyenlítést fog nyerni. Az e/.en követelés 

iránt indított valódisági perben a tömeggondnok ellene tur- 
pis causa kifogást emelt, s az elsöbiróság a keresetet e czi- 
men el is utasította. A felsőbíróságok helyt adtak a kereset- 
nek, «mert az adósnak oly kötelező ígérete, hogy a hitelező- 
vel a követelés egy részének elengedése iránt színlegesen 
kötött egyezség daczára annak az egész követelését kifize- 
tendi, az ilyen Ígéretet tevb adósra nézve joghatályos^ mivel ily 
megállapodás . , \ a jó erkölcsökbe ütközőnek nem minösithetöí^ . 
(A tömeggondnok megtámadási kifogása a csődtörvény 29. §-a 
értelmében szintén alaptalannak találtatott.) (Curía 1699/906. 
V. Grill Dtár 1906. évf. 508.) 

Az ítéletből ugy látszik, hogy a közadós saját ténye a 
bíróságot oly erősen impressionálta, hogy az annak ellenére 
emelt kífogfástól még a tömeggondnokot is elzárta. Az indo- 
koláshoz e részben szó nem fér. Másrészt azonban bizonyos 
az is, hogy a hitelezőnek a fentiekből kitűnő magatartása a 
jó erkölcsökkel vajmi nehezen ee^yeztethető össze és bizonyos 
az is, hogy ebből a szempontból az elsöbiróság felfogása 
sokkal inkább felel meg erkölcsi fogalmainknak. Miután nem 
akarom feltenni, hogy a kir. Curía döntésében lazább er- 
kölcsi felfogást akart tanúsítani, mint az elsöbiróság: az Íté- 
letnek csak azt a magyarázatot adhatom, hogy a concret 
esetben a kir. Curia a közadós és a felperes hitelező közötti 
szerződés megtartását a magasabbik erkölcsi érdeknek ítélte. 

Ha ez valóban így van, akkor elvben el kell ismernünk 
olyan eseteket, amidőn fennforog bizonyos fokú turpis causa 
és még sincsen turpis causa kifogás. 

Hogy a bíróság külsőleg igy nem indokol, azt nagyon 
is értbetőnek tartom ; hogy azonban indokolásának ez a 
belső indoka, azt nem tartom kizártnak. 

3. Az erkölcsi szempontok a házasságon kívüli együtt- 
élésből származó igények körében élesednek ki teljes erejük- 
ben. A gyakorlat álláspontja itt általában az» hogy miután 
a házasságon kivülí együttélés a jó erkölcsökbe ütközik : az 
ezen viszonyból származó igények bíróilag nem érvényesít- 
hetők. Közelebbről : Nem származik kötelezettség azon vagyoni 
megállapodásokból, amelyekre a felek házasságon kívüli együtt- 
élése adott alkalmat, nevezetesen, amelyek az ilyen együtt- 

.élésből származó vagyoni terhek viselése tárgyában jöttek 
létre, vagy pedig, (s ez az esetek túlnyomó része), amelyek 
az együttélés később beálló következményeinek vagyoni terhei- 
ről intézkednek, vagy végül amelyek az együttélés során tett 
házassági igéret be nem tartása miatt keletkezett kár meg- 
térítésére vonatkoznak. Némelyike ezen határozatoknak annyira 
általános kijelentéseket tesz, mintha egészen elfelejtette volna, 
hogy a törvénytelen gyermekek tartása iránti igény is végső 
eredményben « vadházasságból », « tiltott szerelmi viszonyból 
származik. Az esetek köréből megemlítem a következőket : 

Alperes oly kötelező Ígéretet tett felperesnek, hogy ha 
tisztességes keresetével felhagy és kizárólag neki él, havi 
járulékot, illetve a viszony megszűnte esetén bizonyos vég- 
kielégítést kap. Felperes teljesítette a szerződést. Amikor 
perre került a dolog, alperes erkölcsi érzését sértette, hogy 
a maga részéről is teljesítsen és turpis causa kifogást emel. 
A bíróság osztotta alperes erkölcsi felfogását. (Curia 5749/91, 
Márkus M. Magánjog III. 29.) 

Alperes N. hajadont felpereshez adta lakás és ellátásra 
azért, hogy alperes (mint nős ember), a leányt zavartalanul 
látogathassa. Felperes a lakás és ellátás árát perli, alperes 
hivatkozik a viszony erkölcstelen voltára. A bíróság a turpis 
causát megállapította. (Curia 1162/95. Márkus ugyanott.) 

^ Alperes házassági ígérete folytán felperes kiskorú leánya 
alpereshez ment lakni, aki vele együtt élt, s a csatolt köz- 
jegyzői okirat szerint a leányt el is jegyezte. Minthogy utóbb 
házassági igéretét be nem váltotta, s a leány jövőjét tönkre- 
tette, felperes kárpótlás iránt perli alperest. Alperes itt is 
erkölcsi alapon védekezett, s a bíróság a keresetet elutasí- 
totta, «mert a vadházasság a közerkölcsiségbe ütközvén, abból 
kifolyólag magánjogi igények nem érvényesíthetők. (Curia 
1787/97. Márkus ugyanott.) 

A jó erkölcsökbe ütközőnek minősítette a kir. Curia azt 
a megállapodást, mely az apa és fiának szeretője közt jött 
létre, s amelyben az apa az e viszonyból származott törvény- 
telen gyermek eltartására kötelezte magát arra az esetre, ha 
fia elhalna. (Jogt. Dtár IV. f. II. köt.) 

Turpis causát állapított meg a kir. Curia, midőn a 

házasságon kivüli együttélés alatt tett házassági Ígéret meg-: 
szegése esetére kötelezett kárpótlási összeg követeltetett 
(880/89.) és általában, amidőn házassági ígéret meg nem 
tartása miatt külön lekötelezés nélkül követeltetik' kárpótlás. 
(5665/91., 1968/86.) 

A gyakorlatnak ezt az irányát nem tartom megnyugtató- 
nak és nem találom, hogy a bíróság ily módon a jó erköl- 
csöknek tenne szolgálatot. Először is rá kell mutatnom arra, 
hogy a bíróság helyzete a turpis causa kérdéseiben egészen 
kivételes. Az a jogszabály ugyanis, amelyik azt mondja, hogy 
a jó erkölcsökbe ütköző szerződés semmis, teljesen nyitva 
hagyja azt a kérdést, hogy mi ütközik a jó erkölcsökbe^ 
illetve ennek meghatározását teljesen a bíróságra bizza. 
A bíróság tehát akkor, amidőn megállapítja, hogy valamely 
ügylet a jó erkölcsökbe ütközik, nem csupán jogot alkalmaz, 
hanem ezt megelőzően valósággal jogot teremt, amennyiben 
bizonyos erkölcsi felfogásoknak jogszabály erőt kölcsönöz. 
Ilyen abnormis hatáskör már magábanvéve is korlátokra 
szorul. Az első természetes korlát az, hogy a turpis causa 
fogalma a legszorosabban magyarázandó és az erkölcsi fel- 
fogás eltérősége esetén szerintem mindig az ügylet érvényes- 
sége mellett kell dönteni. Ez a szempont kizárja, hogy a 
bíróság subjectiv erkölcsi felfogását vigye be az ítélkezésbe 
akkor, amidőn az például nem egyeznék az általános erkölcsi 
felfogással. 

Nézetem szerint ezenfelül a turpis causa megállapításánál 
tekintetbe veendő az is, hogy a bírói jogsegély a concret 
esetben valami erkölcstelen czélt valóban előmozdítana, annak 
megvalósítását lehetővé tenné-e; vagy pedig, hogy csupán 
az igény végső forrása volt egy erkölcstelen viszony, amely 
azonban aktualitását már elvesztette és így a jogsegély 
további erkölcstelen czélt nem szolgál. 

Végül pedig, amikor bizonyos ügyletek érvényességét 
tisztán erkölcsi alapon döntjük el, ugy hiszem, éppen nem 
lehet közömbös előttünk a védekező fél erkölcstelensége sem. 
Amint azt előbb érintettem, az erkölcsi mérleg a védekező 
félre sokkal kedvezőtlenebb, mint a teljesítést perlő félre. 
Terheli őt ugyanis először az ügylet megkötésében ugyanoly 

fokú erkölcstelenség, mint a másik felet; mint peres fél pe- 
dig, nyilván ö az erkölcstelenebb, ha ugyan elfogadjuk azt, 
hogy a rosszhiszemű szerződésszegés erkölcsileg épp ugy el- 
ítélendő, mint a vadházasság. Ugyhiszem, az ilyen esetekben 
a relativitás segélyével igazságosabb döntést kaphatunk, mint 
a birói be nem avatkozás elvének merev alkalmazásával. 
A relativitást pedig ugy képzelem, hogy a biróság először 
is szakit a non interventio álláspontjával, a turpis causaju 
jogviszonyt épp oly érdemlegesen birálja meg, mint minden más 
jogviszonyt s a turpis causa alapján perlő felet a körülmények'' 
hez képest igenis részesiti jogsegélyben akkor, ha egyrészt a 
jogsegély megadása erkölcstelen czélt továbbra nem mozdit 
elöy s másrészt, ha azt találja, hogy a perlő fél a birói se- 
gélyre relatíve még mindig érdemesebb a másik felnél. 

A Curia 1699/906. v. számú Ítéletében (1. 2. pont alatt) 
a relativitás nyomát véltem felfedezni, ahol fenforgott a tur- 
pis causa és mégsem adatott hely a turpis causa kifogá 
sának. 

így tehát nézetem szerint vannak esetek, amelyekben az 
alapul fekvő erkölcstelen viszony nem akadályozhatja a kere- 
seti igény megítélését akkor, amidőn az alperest egyenlő fokú 
erkölcstelenség s még hozzá a saját tényébe ütköző rossz- 
hiszeműség terheli. Ilyenkor tartózkodnék alperes jutalmazá- 
sától, hogy minő külső indokolással, az itt valóban másod- 
rendű kérdés. « Mindegy, hogyan ütjük el az eredményt, mely 
a törvénynek bizonyára nem szándéka* — hogy Zsögöd szavai- 
val éljek. 

Ami végül a fent idézett concret eseteket illeti, azok el- 
döntésével főképp azon specziális okból sem érthetek egyet, 
mert általánosságban nem fogadhatom el azt a tételt, hogy 
41 a házasságon kívüli együttélésből származó igények » bírói- 
lag nem érvényesíthetők. A tétel maga ilyen alakban nem 
szabatos, mert eltekintve a törvénytelen gyermekek tartása 
iránti igényektől, birói gyakorlatunk csábítás esetén a tör- 
vénytelen anya részére a szülési és gyógyítási költségeket is 
megítéli, (Curia 551/89., 5905/89. és számos határozat) ezek 
pedig kétségkívül házasságon kívüli együttélésből származ- 
nak és semmiesetre sem képezik a gyermek igényét. 

2* 

Turpis causát csakis azon esetekben állapítanék meg^, 
amelyekben a vagyoni megállapodás a házasságon kivüli 
együttélés megalapítására, lehetővé tételére, «financirozására» 
szolgál. 

Csakis itt állhat az, hogy a megállapodás czélja a j6 
erkölcsöket sértő viszony elSmozditdsay ily czélra pedig a 
bíróság jogsegélyt nem nyújthat. A gyakorlatban azonban az 
ily természetű igények ritkák és a felmerülő követelések 
legnagyobb része — amint az a fenti példákból kitűnik — 
nem az erkölcstelen czél előmozdítására szolgálnak, hanem a 
már megszűnt' erkölcstelen viszony következményeire vannak 
alapítva. Jogalapjuk többnyire a másik fél megtévesztő ma- 
gatartása, a követelés tárgya akárhányszor csakis kártérítési 
természetű. A jó erkölcsök megsértése az ilyen igények ér- 
vényesítése idejében régen befejeztetett, amin segíteni már nem 
lehet és nézetem szerint az ily természetű követelések meg- 
ítélése további erkölcsi sérelemmel semmiesetre sem járhat. 
Mert akit a marasztalás érint, az arra magatartásával nagyobb 
mértékben szolgált reá, mint amily mértékben a követelő 
fél elutasítást érdemel. Az ilyen bírói oltalomra nagyon is 
rászoruló igényeket éppen a jó erkölcsök nevében utasítani el : 
nem válhatik dicsőségére az igazságszolgáltatásnak. 



A saját tény tana az eddigiekkel távolról sincs kimerítve ; 
de annyi bizonyos, hogy a kérdés a semmis ügyletek köré- 
ben válik legélesebbé, éppen mert a saját tény szempontjá- 
nak itt kell a legnagyobb nehézségekkel megküzdenie. Lát- 
tuk, hogy az alaki érvénytelenség eseteiben, a tiltott ügyle- 
tek, valamint a közrendbe ütköző s ehhez hasonló természetű 
ügyletek körében az akadályok le sem küzdhetők, mivel erő- 
sebb érdekekkel állanak szemben. Mihelyt azonban átlépünk 
a . tisztán erkölcsi térre, mihelyt erkölcsi beszámítás alá eső 
lényekhez jogi hatásokat füzünk, nem hagyhatjuk figyelmen 
kívül azt az erkölcsi sérelmet, melyet a saját tény ellenére 
emelt kifogás előidéz. Ez a momentum — éppen az erköl- 
csöket érintő természeténél fogva — a vele szemben álló tur- 
pis causával, szerintem, egyenrangú tényező. Nem mondom^ 

olyan erős, hogy a turpis causa megállapításának minden 
esetben útját álja — erről szó sem lehet. De valahányszor a 
saját tényébe ütköző kifogás erkölcstelenebbnek mutatkozik, 
mint maga a turpis causa, amelylyel szemben áll : akkor, 
ugy hiszem, a biróság, amely itt tisztán erkölcsi alapon 
dönti el a jogvitát és tulajdonképpeni jogi parancsokhoz kötve 
nincs, csak a jó erkölcsök védelmében jár el, ha a turpis causa 
megállapításától tartózkodik. 

